cyanic-selkie/wikianc huggingface dataset:
Γιούκιο Χατογιάμα
Πολιτική καριέρα
Στις 16 Σεπτεμβρίου του 2009 η Βουλή ενέκρινε το διορισμό του Χατογιάμα στην πρωθυπουργία, με 327 υπέρ επί συνόλου 480 βουλευτών έναντι 119, οι οποίοι ψήφισαν υπέρ του Μασατόσι Ουακαμπαγιάσι, υποψήφιου του Φιλελεύθερου Δημοκρατικού Κόμματος. Την ίδια ημέρα ο νέος πρωθυπουργός ανέλαβε καθήκοντα.
Στις 31 Μαΐου 2010, λίγο μετά τη συμφωνία με τις ΗΠΑ για διατήρηση της αμερικανικής βάσης στην Οκινάουα, το Σοσιαλδημοκρατικό Κόμμα αποχώρησε από την κυβέρνηση σε ένδειξη διαμαρτυρίας. Ως αποτέλεσμα, ο πρωθυπουργός Χατογιάμα παραιτήθηκε στις 2 Ιουνίου και δυο ημέρες μετά εξελέγη διάδοχός του ο Ναότο Καν.
Εξωτερικοί σύνδεσμοι
Κατηγορία:Ιάπωνες πολιτικοί Κατηγορία:Πρωθυπουργοί της Ιαπωνίας
Μπιγιονσέ
Η Μπιγιόνσε Γκιζέλ Νόουλς - Κάρτερ (Beyoncé Giselle Knowles-Carter, 4 Σεπτεμβρίου 1981) είναι Αμερικανίδα τραγουδίστρια, στιχουργός, μουσική παραγωγός, ηθοποιός και επιχειρηματίας. Είναι μία από τις δημοφιλέστερες τραγουδοποιούς που αναδείχθηκαν στον αιώνα που διανύουμε, με 32 βραβεία Γκράμι στη συλλογή της. Διαθέτει το φωνητικό εύρος των τεσσάρων οκτάβων.
1998 - 2005
Γεννήθηκε στο Χιούστον των Η.Π.Α. Ως παιδί, συμμετείχε και ερμήνευσε σε διάφορα talent shows, ενώ ξεκίνησε να γίνεται γνωστή στα τέλη του '90, μέσω του R&B συγκροτήματος Destiny's Child, όπου ήταν βασική τραγουδίστρια. Με manager τον πατέρα της, Μάθιου Νόουλς, η Μπιγιόνσε μαζί με τις Destiny's Child κατάφεραν να γίνουν ένα από τα πιο εμπορικά συγκροτήματα όλων των εποχών και το πιο εμπορικό γυναικείο συγκρότημα όλων των εποχών.
Παρ' όλη την τεράστια επιτυχία του συγκροτήματος, η Μπιγιόνσε αποφάσισε να ακολουθήσει solo καριέρα κι έτσι, το 2003 αποχώρησε προσωρινά από το γκρουπ και κυκλοφόρησε το πρώτο της άλμπουμ με τίτλο Dangerously in Love, το οποίο την καθιέρωσε ως solo καλλιτέχνιδα, πούλησε 13.000.000 αντίτυπα, κέρδισε πέντε βραβεία Grammy, ενώ επίσης τα τραγούδια της, Crazy in Love σε συνεργασία με τον Jay-Z και Baby Boy ήταν νούμερο 1 στην κορυφή των Billboard Hot 100. Το Νοέμβριο του 2003, ξεκίνησε τη περιοδεία στην Ευρώπη με όνομα Dangerously in Love Tour και αργότερα ενώθηκε μαζί με τις Missy Elliott και Alicia Keys για τη περιοδεία Verizon Ladies First Tour στη Βόρεια Αμερική. Την 1η Φεβρουαρίου 2004, η Μπιγιόνσε τραγούδησε τον Εθνικό Ύμνο των Η.Π.Α. στο Super Bowl XXXVIII, στο Reliant Stadium στο Χιούστον του Τέξας.
2006 - 2007
Μετά την οριστική αποχώρηση της Μπιγιόνσε από το συγκρότημα Destiny's Child αλλά και τη διάλυση του, το 2006, κυκλοφόρησε το δεύτερο άλμπουμ της ως solo καλλιτέχνης, με τίτλο B'Day, στις 4 Σεπτεμβρίου 2006, την ημέρα των 25ων γενεθλίων της, το οποίο περιείχε επιτυχίες όπως Déjà Vu, Irreplaceable και Beautiful Liar σε συνεργασία με την Σακίρα. Το συγκεκριμένο άλμπουμ, πούλησε 540.000 αντίτυπα τη πρώτη εβδομάδα (9.000.000 μέχρι σήμερα) και έγινε το δεύτερο πιο επιτυχημένο άλμπουμ της.
Ο πρώτος της ρόλος για το 2006 ήταν στη κωμωδία ''The Pink Panther με εισπράξεις $158,8 εκατομμύρια παγκοσμίως. Η δεύτερή της ταινία για το 2006, Dreamgirls, ήταν βασισμένη σε ένα μιούζικαλ του Broadway που και αυτό με τη σειρά του ήταν βασισμένο στη πορεία των The Supremes, λαμβάνοντας την αναγνώριση από τους κριτικούς, εισπράττοντας  $154 εκατομμύρια από την παγκόσμια αγορά. Τον Μάρτιο του 2006, παρόλο που είχε προηγηθεί προ έτους η διάλυση του συγκροτήματος Destiny's Child, τους απονεμήθηκε αστέρι στην Hollywood Walk of Fame, μιας και είχαν τεράστια εμπορική επιτυχία, πουλώντας πάνω από 60 εκατομμύρια αντίτυπα παγκοσμίως .''
Τον Απρίλιο του 2007, η Μπιγιόνσε ξεκίνησε τη πρώτη της παγκόσμια περιοδεία με 97 ''στάσεις εν ονόματι The Beyoncé Experience, με κέρδη άνω των $24 εκατομμυρίων. Πριν από τις έξι υψίστης σημασίας συναυλίες η Μπιγιόνσε σε συνεργασία με τον Πάστορά της St. John's και την America's Second Harvest διέθεταν δωρεάν γεύματα για όσους είχαν ανάγκη.''
2008 - 2010
Ο γάμος της, με τον ράπερ Jay-Z, που πραγματοποιήθηκε το 2008, την επηρέασε ώστε να γράψει το τρίτο κατά σειρά στούντιο άλμπουμ της, με τίτλο I Am... Sasha Fierce, που κυκλοφόρησε στις 18 Νοεμβρίου 2008, το οποίο πούλησε 482.000 αντίτυπα την πρώτη εβδομάδα  κυκλοφορίας του (9.000.000 μέχρι σήμερα) και  βρέθηκε στην κορυφή του Billboard 200. Το άλμπουμ περιείχε singles όπως το Ιf I Were A Boy, Single Ladies (Put a Ring on It) (11.400.000 πωλήσεις), Brocken Hearted Girl, Halo(10.300.000 πωλήσεις), Sweet Dreams, Diva, Ego και Video Phone. Η επιτυχία του κομματιού Halo, βοήθησε τη Μπιγιόνσε να γίνει η γυναίκα με τα περισσότερα top-ten singles τη δεκαετία του 2000.
Το Μάρτιο του 2009 ξεκίνησε τη δεύτερη παγκόσμια περιοδεία της με τίτλο I Am... World Tour για την στήριξη του άλμπουμ, με 108 συναυλίες παγκοσμίως, συμπεριλαμβανομένης της συναυλίας που έγινε στην Ελλάδα στις 8 Νοεμβρίου στο κλειστό γήπεδο μπάσκετ του Ο.Α.Κ.Α. , εισπράττοντας $119.5 εκατομμύρια. Διευρύνοντας την υποκριτική της καριέρα, το 2008 πρωταγωνίστισε ως Etta James στη μουσική βιογραφία, Cadillac Records, λαμβάνοντας επαίνους από τους κριτικούς χαρίζοντάς της αρκετές υποψηφιότητες σε κορυφαίες κατηγορίες ''. Η Μπιγιόνσε δώρισε όλο το μισθό της από τη ταινία στο Phoenix House, έναν οργανισμό απεξάρτησης για άτομα εθισμένα στην ηρωίνη''. Στις 20 Ιανουαρίου 2009 ερμήνευσε το τραγούδι At last για τον πρώτο χορό του προεδρικού ζεύγους Ομπάμα. Την ίδια χρονιά πρωταγωνίστισε στο θρίλερ Obsessed, φέρνοντας στα ταμεία $73,8 εκατομμύρια και κερδίζοντας το βραβείο καλύτερης μάχης στα MTV Movie Awards .
Στα 52α Βραβεία Γκράμι που απονεμήθηκαν στις 31 Ιανουαρίου 2010, θριάμβευσε με έξι συνολικά νίκες, από τις δέκα υποψηφιότητες που είχε, κάτι που αποτελεί ρεκόρ νικών για γυναίκα καλλιτέχνη μέσα σε μόλις μία βραδιά. Το 2010, συμμετείχε στο βιντεοκλίπ του τραγουδιού Telephone της Lady Gaga, χαρίζοντας στη Μπιγιόνσε το έκτο νούμερο ένα κομμάτι της.
2011 - 2013
Στις 26 Ιουνίου 2011 η Μπιγιόνσε γίνεται η πρώτη γυναίκα καλλιτέχνης που ανεβαίνει στην κεντρική Pyramid stage, στο φεστιβάλ Glastonbury τα τελευταία 20 έτη. Τον Ιούνιο του 2011, κυκλοφόρησε το τέταρτο άλμπουμ της, με τίτλο 4, πουλώντας 310,000 αντίγραφα την πρώτη εβδομάδα (4.500.000 μέχρι σήμερα) δίνοντας στη Μπιγιόνσε τον τέταρτο κατά σειρά νούμερο 1 δίσκο της. Στις 1 Αυγούστου 2011 το άλμπουμ έγινε πλατινένιο από την Recording Industry Association of America, έχοντας φτάσει το ορόσημο των 1 εκατομμυρίου πωλήσεων. Ο δίσκος περιλαμβάνει μεταξύ άλλων τα τραγούδια Run the World (Girls), Best Thing I Never Had, Love on Top και Countdown. Προς το τέλος του 2011 η Μπιγιόνσε ανέβηκε στη σκηνή για 4 ξεχωριστές παραστάσεις στο Roseland Ballroom της Νέας Υόρκης. Στις 5 Φεβρουαρίου το άλμπουμ έφτασε τα 1 δισεκατομμύριο χτυπήματα, κάνοντας έτσι τη Μπιγιόνσε τη μοναδική γυναίκα καλλιτέχνη με 3 δίσκους στη κατοχή της που έχουν περάσει το 1 δισεκατομμύριο χτυπήματα στο Spotify.
Στις 7 Ιανουαρίου 2012 η Μπιγιόνσε γέννησε το πρώτο της παιδί, την Blue Ivy Carter, στο νοσοκομείο Lenox Hill της Νέας Υόρκης. Πέντε μήνες αργότερα ανεβαίνει στη σκηνή του Revel Atlantic City's Ovation Hall, προκειμένου να επισημάνει την επάνοδό της στη μουσική σκηνή μετά τον ερχομό της κόρης της.
Γεώργιος Δοϊτσίνης
left|200px|Ο οπλαρχηγός Γεώργιος Δοϊτσίνης Ο Γεώργιος Δοϊτσίνης, ήταν σημαντικός Έλληνας Μακεδονομάχος οπλαρχηγός από το Ματσίκοβο (Εύζωνοι) περιφερειακής ενότητας Κιλκίς.
Βιογραφικά στοιχεία
Ο Γεώργιος Δοϊτσίνης γεννήθηκε στα τέλη του 19ου αιώνα στο Ματσίκοβο (Εύζωνοι) περιφερειακής ενότητας Κιλκίς. Ήταν εγγονός του πρόκριτου του Ματσικόβου Γεώργιου (Γόσιου) Δοϊτσίνη, που είχε αποκρούσει επανειλημμένως τις Βουλγαρικές πιέσεις. Υπήρξε ένας από τους πρωτεργάτες κατά την κορύφωση του ένοπλου αγώνα στη Μακεδονία, και ιδαίτερα στην περιοχή Βογδάντσας - Γευγελής. Συγκρότησε ένα από τα πρώτα Ελληνικά σώματα στην περιοχή, συνεργαζόμενος με το Ελληνικό Κέντρο Θεσσαλονίκης στις αρχές του φθινοπώρου του 1904. Το σώμα του αποτελούσαν Κρητικοί και Μακεδόνες οπλίτες. Συνεργάστηκε με τον Λ. Παπαμαλέκο, τον Εμ. Κατσίγαρη και τον Μιχαήλ Σιωνίδη. Μετά τη σύλληψη 7 Ελλήνων στη Βογδάντσα, από τις Οθωμανικές αρχές και τη διάλυση του σώματος Εμ. Κατσίγαρη, ο Γεώργιος Δοϊτσίνης αποτέλεσε μία από τις ισχυρότερες Ελληνικές ένοπλες παρουσίες στην Κεντρική Μακεδονία. Κατάφερε με το σώμα του να αναχαιτίσει τις Βουλγαρικές επιθέσεις στην ευρύτερη περιοχή της κοιλάδας του Αξιού (Αμφαξίτιδας), από τη Βαρδαρόφτσα (Αξιοχώρι) έως το Βαλάντοβο και από τη Γευγελή έως την οροσειρά της Κερκίνης. centre|400px|Αναμνηστική φωτογραφία Μακεδόνων αρχηγών στο Ελληνικό Προξενείο Θεσσαλονίκης το 1904 (ο Γεώργιος Δοϊτσίνης: δεύτερος επιχρωματισμένος από δεξιά)
Παραπομπές
Κατηγορία:Μακεδονομάχοι Κατηγορία:Ιστορία του Κιλκίς Κατηγορία:Μακεδόνες
Μπιγιονσέ
2013 - 2015
Τον Δεκέμβριο του 2013 η Beyoncé κυκλοφόρησε εντελώς απροειδοποίητα καινούριο άλμπουμ με τίτλο το όνομά της στο itunes χωρίς καμία προειδοποίηση. Ο δίσκος έκανε ντεμπούτο στη κορυφή του Billboard 200 χαρίζοντας στη Μπιγιόνσε τον πέμπτο κατά σειρά νούμερο ένα δίσκο στις Η.Π.Α. κάτι που την έκανε την πρώτη γυναίκα στην ιστορία που έχει αγγίξει τη κορυφή με τα πρώτα της πέντε άλμπουμ. Το άλμπουμ ανέτρεψε τους κανόνες της μουσικής βιομηχανίας και κατέρριψε κάθε ρεκόρ πωλήσεων με 1,4 εκατ. ψηφιακά αντίτυπα ήδη από την πρώτη εβδομάδα (5.500.000 μέχρι σήμερα) και έγραψε ιστορία στο itunes διότι έγινε το άλμπουμ με τις πιο γρήγορες  πωλήσεις. Επίσης κατέκτησε την κορυφή των charts σε 110+ χώρες και χαρακτηρίστηκε ένα από τα καλύτερα explict ποπ άλμπουμ όλων των εποχών.
Τον Απρίλιο του 2014 η Μπιγιόνσε και ο Τζέι Ζ ανακοινώνουν από κοινού, την περιοδεία τους On The Run Tour. Στις 24 Αυγούστου 2014 η Μπιγιόνσε, μεταξύ των τεσσάρων βραβείων MTV που κερδίζει, είναι και το Michael Jackson Video Vanguard Award, το οποίο θεωρείτε ως η υπέρτατη τιμή για έναν καλλιτέχνη από τα MTV. Τον Νοέμβριο της ίδιας χρονιάς το περιοδικό Forbes την κατατάσσει νούμερο ένα γυναίκα με βάσει τις ετήσιες εισπράξεις, που εκείνη τη χρονιά έφταναν τα $115 εκατομμύρια, διπλάσιος αριθμός από τα περσινά της έσοδα.
Στα 57α Βραβεία Γκράμι που πραγματοποιήθηκαν το Φεβρουάριο του 2015 η Μπιγιόνσε ήταν νικήτρια τριών βραβείων.
2016 - 2019
Στις 6 Φεβρουαρίου 2016 κυκλοφορεί το τραγούδι Formation με τη συνοδεία ενός μουσικού βίντεο το οποίο ήταν διαθέσιμο στη μουσική πλατφόρμα TIDAL, στην οποία είναι μέτοχος. Ερμήνευσε το τραγούδι για πρώτη φορά στο 50ο ημίχρονο του Super Bowl. Η εμφάνιση θεωρήθηκε αμφιλεγόμενη καθώς είχε εμφανείς αναφορές, προς το κόμμα των Μαύρων Πανθήρων αλλά και την κοινωνική ανισότητα. Κατευθείαν μετά το ημίχρονο, η Μπιγιόνσε ανακοίνωσε τη καινούργια της περιοδεία με τίτλο The Formation World Tour, η οποία έκλεισε στις 7 Οκτωβρίου με την παρουσία επί σκηνής του συζύγου της Jay z, του Kendrick Lamar και της Serena Williams. Η περιοδεία έμελλε να κερδίσει το βραβείο της καλύτερη περιοδείας της χρονιάς στην απονομή των 44ων Αμερικανικών Βραβείων.
Την ίδια χρονιά το περιοδικό Times την κατέταξε έκτη στη λίστα με τους πιο επιδραστικούς ανθρώπους στον πλανήτη. Στη 59η απονομή βραβείων Γκράμι η Μπιγιόνσε κερδίζει 2 βραβεία. Στις 13 Ιουνίου φέρνει στον κόσμο τα δύο καινούργια μέλη της οικογένειας τα δίδυμα, Rumi και Sir Carter, στο Ronald Reagan UCLA Medical Center του Λος Άντζελες, της Καλιφόρνιας.
Στις 14 και 21 Απριλίου του 2018 η Μπιγιόνσε γίνεται η πρώτη αφροαμερικανή που ανεβαίνει στη σκηνή του Coachella Music and Arts Festival. Και οι δύο παραστάσεις απαιτούν φόρο τιμής στο πολιτισμό των ιστορικών μαύρων κολεγίων και πανεπιστημίων της Αμερικής αλλά και στο φεμινισμό. Στις 17 Απριλίου του 2019 βγαίνει το DVD και το live album των συναυλιών με τίτλο Homecoming γραμμένο όμως με Ελληνικά γράμματα. Η παράστασή της στο Coachella χαρακτηρίστηκε ιστορική με αρκετά δημοσιεύματα να τη θεωρούν ως την καλύτερη παράσταση όλων των εποχών.
Στις 11 Ιουλίου 2019 η Μπιγιόνσε κυκλοφορεί ένα πρόσθετο άλμπουμ για τη ταινία, Ο Βασιλιάς των Λιονταριών, με ονομασία  he Lion King: The Gift , το οποίο είχε πολλές επιρροές από pop, R&B, hip hop και Afro Beat στοιχεία. Η Μπιγιόνσε έδωσε το ελεύθερο σε όλους τους καλλιτέχνες όπου η καταγωγή τους ήταν από όλο το μήκος και πλάτος της Αφρικής, να κάνουν τη παραγωγή των τραγουδιών, μιας και ο σκοπός του δίσκου όπως η ίδια αναφέρει, είναι η αυθεντικότητα και η καρδιά που το κάνουν σημαντικό μιας και η ενορχήστρωση ολόκληρου του έργου έγινε σε διάφορες χώρες της Αφρικής. Το Σεπτέμβριο του ίδιου έτους, κυκλοφορεί στο ABC μια ταινία εν ονόματι "Beyoncé Presents: Making The Gift", η οποία αναφερόταν στη διαδικασία δημιουργίας αλλά και στο μήνυμα που ήθελε να περάσει στο κοινό το άλμπουμ.
2020 - Σήμερα
Στις 29 Απριλίου 2020 κυκλοφορεί το remix του τραγουδιού Savage της Megan Thee Stalion, στο οποίο συμμετάσχει και αποτελεί την πρώτη έμπρακτη δουλεία της για το 2020. Το κομμάτι βρέθηκε στη κορυφή του Billboard 100, χαρίζοντας έτσι στη Μπιγιόνσε το 11ο νούμερό ένα τραγούδι στις Η.Π.Α. . Στις 19 Ιουνίου του ίδιου έτους, κυκλοφορεί το τραγούδι  Black Parade  του οποίου τα έσοδα διατέθηκαν σε μικρομεσαίες επιχειρήσεις αφροαμερικανών στις Η.Π.Α. λόγω Covid-19. Στις 31 Ιουλίου 2020 στη πλατφόρμα Disney +, κυκλοφορεί ένα οπτικοακουστικό άλμπουμ εν ονόματι  Black Is King , βασισμένο στη μουσική του άλμπουμ  The Lion King: The Gift . Πίσω από τη παραγωγή του οπτικοακουστικού άλμπουμ βρίσκεται η Disney + και η Parkwood Entertainment, ενώ πίσω από τη συγγραφή και τη σκηνοθεσία βρίσκεται η ίδια η Μπιγιόνσε. Το  Black Is King  χαρακτηρίστηκε ως  ένα εορταστικό απομνημονεύματα για τον κόσμο και για την εμπειρία των Μαύρων .
Στην 63η απονομή των βραβείων Γκράμι στις 15 Μαρτίου 2021 η Μπιγιόνσε έγραψε ιστορία, καθώς έγινε ο καλλιτέχνης με τα περισσότερα βραβεία στην ιστορία του θεσμού (28).
Το 2022 η Μπιγιόνσε δημοσίευσε το 7ο στούντιο άλμπουμ της με το όνομα Renaissance, δηλαδή αναγέννηση, το οποίο πειραματίστηκε με είδη όπως Disco και House και αποτίει φόρο τιμής στη ΛΟΑΤΚΙ+ κοινότητα και ειδικότερα στη ball culture. Κατάφερε να διεκδικήσει ακόμα μια φορά τη κορυφή του Billboard HOT 100 με το "Break My Soul", το οποίο ήταν το πρώτο σίνγκλ του άλμπουμ. Με το Renaissance να βρίσκεται στη κορυφή του Billboard 200 η Μπιγιόνσε έγινε η πρώτη γυναίκα καλλιτέχνης, η οποία κατάφερε να έχει τα 7 πρώτα της σόλο άλμπουμ στη κορυφή του Billboard.
Η Μπιγιόνσε έχει χαρακτηριστεί ως σύγχρονη φεμινίστρια καθώς δημιουργεί τραγούδια που χαρακτηρίζονται συχνά από θέματα του έρωτα, της απιστίας, του φεμινισμού και τη φυλετική ανισότητα. Καθ' όλη τη διάρκεια της πολυετούς καριέρας της, έχει πουλήσει πάνω από 60.000.000 αντίτυπα των άλμπουμ και 150.000.000 από τα singles,ως σόλο καλλιτέχνης, ενώ 60.000.000 αντίτυπα έχει πουλήσει με το γκρουπ Destiny's Child. Το γκρουπ πούλησε 40.000.000 albums και 20.000.000 singles παγκοσμίως.Θεωρείται μια από τις πιο εμπορικές τραγουδίστριες όλων των εποχών.
Πρώτα Χρόνια
Η Μπιγιόνσε Τζιζέλ Νόουλς (Beyoncé Giselle Knowles) γεννήθηκε στις 4 Σεπτεμβρίου 1981 στο Χιούστον του Τέξας. Η μητέρα της, Τίνα Νόουλς (Tina Knowles), είναι κομμώτρια και ιδιοκτήτρια κέντρου ομορφιάς, ενώ ο πατέρας της, Μάθιου Νόουλς (Mathew Knowles) είναι μάνατζερ και διευθυντής πωλήσεων της δισκογραφικής εταιρίας Xerox. Το όνομα "Beyoncé" αποτελεί παραλλαγή του πατρικού επωνύμου της μητέρας της, δηλαδή "Beyincé". Έχει μια μικρότερη αδερφή, την Σολάνζ Νόουλς (Solange Knowles), η οποία είναι κι αυτή τραγουδίστρια και μάλιστα ήταν επίσης μέλος του συγκροτήματος Destiny's Child. Ο πατέρας της είναι Αφροαμερικανός, ενώ η μητέρα της Creole.
Η Μπιγιόνσε φοίτησε στο σχολείο St. Mary's Elementary School, στην περιοχή Fredericksburg του Τέξας, όπου παρακολούθησε και μαθήματα χορού. Το ταλέντο της στο χορό, ανακάλυψε ο καθηγητής της, Darlette Johnson, ο οποίος την παρότρυνε να ασχοληθεί επαγγελματικά με αυτό. Σε ηλικία μόλις επτά ετών, έλαβε μέρος σε ένα σχολικό διαγωνισμό και ερμηνεύοντας το «Imagine» του Τζον Λένον, κέρδισε το πρώτο βραβείο. Το 1990, κάνει εγγραφή στο σχολείο Parker Elementary School, το οποίο ήταν σχολείο τεχνών κι έτσι συμμετείχε σε χορωδίες κ.α.
Το 1995, ο πατέρας της, παραιτήθηκε από τη δουλειά του και το οικογενειακό εισόδημα μειώθηκε σε βαθμό που αναγκάστηκαν να μετακομίσουν σε μικρότερο διαμέρισμα. Μετά από λίγο διάστημα, η οικογένεια επανήλθε σε πιο καλά οικονομικά, χάρη στην Μπιγιόνσε, η οποία κατάφερε να ενταχθεί ως μέλος της δισκογραφικής εταιρίας Columbia Records.
1998-2002, 2005-2006: Destiny's Child
Το 1998, το συγκρότημα από Girl's Tyme, ονομάστηκε σε Destiny's Child, βασισμένο σε ένα κείμενο από το βιβλίο του προφήτη Ησαΐα και την ίδια χρονιά, κυκλοφόρησε το πρώτο τραγούδι, με τίτλο «Killing Time», το οποίο έγινε το soundtrack της ταινίας «Men in Black». Την ίδια χρονιά, κυκλοφόρησε το ομότιτλο άλμπουμ τους, αλλά και το hit «No, no, no», το οποίο καθιέρωσε το συγκρότημα. Το συγκεκριμένο άλμπουμ τις καθιέρωσε ως μία βιώσιμη οντότητα στη μουσική βιομηχανία, κερδίζοντας 3 Soul Train Lady of Soul Awards.
Το 1999, το γκρουπ κυκλοφορεί τον πολλαπλά πλατινένιο δίσκο του, εν ονόματι ''The Writing's on the Wall. Ο δίσκος περιείχε γνωστά τραγούδια, όπως τα "Bills, Bills, Bills", "Jumpin' Jumpin'" & "Say My Name". Το "Say My Name" κέρδισε τα βραβεία, Best R&B Performance by a Duo or Group with Vocals και Best R&B Song, στην 43η απονομή βραβείων Γκράμι.''
Το 2000 ηχογραφούν το κομμάτι "Independent Women Part I", όπου εμφανίζεται στη μουσική υπόκρουση της ταινίας ''Charlie's Angels. Το τραγούδι έμεινε στην κορυφή του Billboard Hot 100 για 11 συνεχόμενες εβδομάδες.''
Το 2001 δημοσιεύτηκε το τρίτο άλμπουμ του συγκροτήματος εν ονόματι ''Survivor. Ο δίσκος έκανε ντεμπούτο στη κορυφή του Billboard 200, με 663.000 πωλήσεις από την πρώτη εβδομάδα. Το άλμπουμ περιλαμβάνει νούμερο 1 hits, όπως τα "Bootylicious" και "Survivor" το οποίο κέρδισε ένα Γκράμι στην κατηγορία Best R&B Performance by a Duo or Group with Vocals. Την ίδια χρονιά κυκλοφορεί και το γιορτινό άλμπουμ εν ονόματι 8 Days of Christmas.''
Το 2004, μετά από μια διάρκεια 2 ετών που η κάθε μία ξεχωριστά είχε ξεκινήσει τη solo καριέρα της, επέστρεψαν στο στούντιο για να ηχογραφήσουν τον τελευταίο τους δίσκο εν ονόματι ''Destiny Fulfilled. Ο δίσκος περιέχει τα κομμάτια "Lose My Breath" και "Soldier". Με τη κυκλοφορία του άλμπουμ αποφάσισαν να κάνουν μία περιοδεία εν ονόματι Destiny Fulfilled... and Lovin' It. Η περιοδεία περιείχε κομμάτια όπως τα "No, No, No", "Survivor", "Say My Name", "Independent Women" και "Lose My Breath". Εκτός όμως από τα hits των Destiny's Child, πρόσθεσαν και κομμάτια από τις solo καριέρες τους.''
Το 2005 κυκλοφόρησαν ένα άλμπουμ με όλα τους τα hit εν ονόματι Number 1's.
Το 2006 απέκτησαν αστέρι στη λεωφόρο της δόξας.
Το συγκρότημα, γνώρισε τεράστια επιτυχία, καταφέρνοντας να γίνει ένα από τα πιο εμπορικά συγκροτήματα όλων των εποχών. Τελικά, όμως διαλύθηκε το 2006. Με πωλήσεις που ξεπερνούν τα 60 εκατομμύρια, το Billboard τις κατέταξε ανάμεσα στα σπουδαιότερα μουσικά τρίο όλων των εποχών , ένατο πιο επιτυχημένο καλλιτέχνη της δεκαετίας 2000s , 68ες στη λίστα All-Time Hot 100 Artists του 2008 και το 2016 το περιοδικό τις κατέταξε στη θέση 90 των πιο επιτυχημένων dance club artist όλων των εποχών. Το συγκρότημα έχει προταθεί για 14 υποψηφιότητες στα βραβεία Γκράμι κερδίζοντας δύο φορές στη κατηγορία Best R&B Performance by a Duo or Group with Vocals και μια στη κατηγορία Best R&B Song.
Δισκογραφία
Οικογένεια
Πρίν γίνει διάσημη, η Beyonce είχε σχέση με τον Lyndell Locke, απο την ηλικία των 12 ετών μέχρι τον χωρισμό τους όταν ήταν 22.
Σύμφωνα με φήμες η Μπιγιόνσε άρχισε να βγαίνει με τον ράπερ Jay-Z το 2002, μετά τη συνεργασία τους στο κομμάτι του ράπερ "'03 Bonnie & Clyde" όπου στο videoclip έπαιζαν το ζευγάρι. Λίγο καιρό αργότερα, επιβεβαίωσαν τη σχέση τους και στις 4 Απριλίου 2008, παντρεύτηκαν μακριά από τα φώτα της δημοσιότητας. Το ζευγάρι είναι γνωστό για την ιδιωτική του ζωή αφού κάνουν συχνά κοινές εμφανίσεις.
Το 2010 η Μπιγιόνσε είχε επιβεβαιώσει την εγκυμοσύνη της στο πρώτο τους παιδί αλλά ύστερα από λίγο καιρό απέβαλε. Τότε είχε δηλώσει πως ήταν το χειρότερο πράγμα που της συνέβη ποτέ και επέστρεψε στα studios προκειμένου να νιώσει καλύτερα. Το 2011 η Μπιγιονσέ και ο Jay-Z ταξίδεψαν στο Παρίσι για τη φωτογράφιση του άλμπουμ της "4" και κατά τη παραμονή τους εκεί έμαθε ότι είναι έγκυος στο πρώτο τους παιδί. Τελικά η εγκυμοσύνη ήταν επιτυχής και στις 7 Ιανουαρίου 2012 έφερε στον κόσμο την κόρη τους, Μπλου Άιβι Κάρτερ (Blue-Ivy Carter), στο νοσοκομείο Lenox Hill Hospital της Νέας Υόρκης.
Δύο μέρες μετά τη γέννηση της, ο Jay-Z κυκλοφόρησε το τραγούδι "Glory", το οποίο και αφιέρωσε στην μικρή Μπλου Άιβι. Το συγκεκριμένο τραγούδι μιλούσε για τη διάρκεια της εγκυμοσύνης, τον τοκετό καθώς και την πρώτη αποβολή της Μπιγιόνσε.
Το 2016 η Μπιγιόνσε ανακοίνωσε μέσα από μια φωτογράφιση για γνωστό περιοδικό ότι ήταν ξανά έγκυος και τελικά στις 18 Ιουνίου 2017 έφερε στον κόσμο δίδυμα,ένα αγόρι και ένα κορίτσι που ονομάστηκαν Σερ και Ρούμι Κάρτερ (Sir & Rumi Carter).
Πολιτική
Μετά το θάνατο του Φρέντι Γκρέι, η Μπιγιονσέ και ο Jay-Z, συνάντησαν από κοντά την οικογένειά του και μετά τη φυλάκιση διαδηλωτών για το θάνατο του Γκρέι, έδωσαν χιλιάδες δολάρια, προκειμένου να αφεθούν ελεύθεροι πολλοί αθώοι άνθρωποι.
Φιλανθρωπίες
Μετά τον μεγάλο τυφώνα Κατρίνα που έγινε το 2005, η Μπιγιόνσε ίδρυσε το Ίδρυμα Survivor, το οποίο προσέφερε στα θύματα του τυφώνα, στέγη & τροφή μέχρι να χτιστούν ξανά κάποια σπίτια. Αρχικά, η Μπιγιόνσε είχε συμβάλει στο Ίδρυμα με 2.500.000 δολάρια ενώ έπειτα έδωσε περισότερα. Το ίδρυμα Survivor έχει αναγνωριστεί από πολλές φιλανθρωπικές οργανώσεις, καθώς παρείχε ξανά στέγη στα θύματα του τυφώνα Like, το 2008.
Εξόριστη δημοκρατική κυβέρνηση της Ισπανίας
right|thumb|382x382px|Μετάλλιο της Ισπανικής Δημοκρατίας Η Εξόριστη δημοκρατική κυβέρνηση της Ισπανίας (Ισπανικά: Gobierno de la República Española en el exilio ) ήταν η περίοδος εξορίας της κυβέρνησης της Δεύτερης Ισπανικής Δημοκρατίας που προέκυψε από τη νίκη των δυνάμεων του Φρανσίσκο Φράνκο μετά τον Ισπανικό εμφύλιο πόλεμο. Συνέχισε την ύπαρξη της μέχρι την αποκατάσταση της κοινοβουλευτικής δημοκρατίας, το 1977.
Μπιγιονσέ
Φιλανθρωπίες
Το 2007 με δωρεά μαμούθ 7.000.000+ η Μπιγιόνσε ιδρύει το ίδρυμα Knowles-Temenos-Place-Appartments για 43 αστέγους στην πόλη της στο Houston. Τους παρέχει τροφή, εκπαίδευση, ακόμη και εξετάσεις για τον Ιό του HIV. Στόχος του ιδρύματος είναι να σταματήσουν να υπάρχουν στο Houston χρόνια άστεγοι.
Εξόριστη δημοκρατική κυβέρνηση της Ισπανίας
Ιστορία
Μετά την πτώση του δημοκρατικού καθεστώτος της Ισπανίας τον Απρίλιο του 1939, ο Πρόεδρος (Μανουέλ Αθάνια) και ο Πρωθυπουργός (Ζουάν Νεγκρίν) αυτοεξορίστηκαν στη Γαλλία. Ο Αθάνια παρέμεινε στο πόστο του, μέχρι τον θάνατο του, τον Νοέμβριο του 1940. Στο πόστο του εξόριστου προέδρου τον διαδέχτηκε ο Ντιέγκο Μαρτίνεζ Μπάριο, που ήταν πρωθυπουργός της Ισπανίας το 1936. Μετά την κατάληψη της Γαλλίας από τη Ναζιστική Γερμανία το 1940, η κυβέρνηση μετακόμισε στο Μεξικό, που κάτω από τη διακυβέρνηση του αριστερού προέδρου Λαζάρο Κάρντενας συνέχισε να αναγνωρίζει την εξόριστη κυβέρνηση ως τη νόμιμη ισπανική κυβέρνηση, ασχέτως αν ο Νεγκρίν πέρασε τα χρόνια του πολέμου στο Λονδίνο. Ο Νεγκρίν παραιτήθηκε από πρωθυπουργός το 1945 και τον διαδέχθηκε ο Ζόσε Τζιράλ.
Μπιγιονσέ
Φιλανθρωπίες
Το 2009 καθώς προετοιμαζόταν για τον ρόλο της στην ταινία Cadillac Records, ενσαρκώνοντας την τραγουδίστρια Etta James, δώρησε ολόκληρο το μισθό της (4.000.000+) στο Phoenix House το οποίο είναι κέντρο αποκατάστασης για την τοξικομανία, εγκαινιάζοντας επιπλέον μια συγγενική σχολή κοσμητολογίας που πρόσφερε στους κατοίκους του Phoenix House για 7 μήνες εκπαιδευτικό πρόγραμμα για εκμάθηση της δουλειάς.
Συμμετείχε στον μαραθώνιο του Τζορτζ Κλούνεϊ και της οργάνωσης Wyclef Jean's Hope for Haiti Now: A Global Benefit, για να μαζέψουν χρήματα ώστε να βοηθήσουν τα θύματα του σεισμού στην Αϊτή. Τελικά, συγκέντρωσαν 1.000.000 δολάρια. Στις 5 Μαρτίου 2010, η ίδια και η μητέρα της, Τίνα Νόουλς, άνοιξαν το Beyoncé Cosmetology Center στο Μπρούκλιν, προσφέροντας δωρεάν σχολικά μαθήματα για άντρες και γυναίκες που δεν ολοκλήρωσαν το σχολείο, ενώ το 2011, σε συνεργασία με την Μισέλ Ομπάμα, οργάνωσαν εκστρατεία κατά της παιδικής παχυσαρκίας.
Εξόριστη δημοκρατική κυβέρνηση της Ισπανίας
Ιστορία
Μέχρι το 1945, οι εξόριστοι Δημοκρατικοί είχαν υψηλές ελπίδες ότι μετά το τέλος του Β' Παγκοσμίου Πολέμου στην Ευρώπη, ο Φράνκο θα καθαιρεθεί από τις Συμμαχικές Δυνάμεις, τους νικητές του πολέμου και θα μπορούσαν να επιστρέψουν στην Ισπανία. Όταν αυτές οι ελπίδες γκρεμίστηκαν, η εξόριστη κυβέρνηση υποβαθμίστηκε σε κυβέρνηση-μαριονέτα με συμβολικό ρόλο. Η κυβέρνηση επέστρεψε στο Παρίσι το 1946. Υπήρχε επίσης η Βάσκικη εξόριστη κυβέρνηση και η Εξόριστη Καταλανική κυβέρνηση.
Μπιγιονσέ
Φιλανθρωπίες
To 2012 η Μπιγιόνσε ιδρύει ακόμα ένα ίδρυμα το BeyGOOD Foundation το οποίο μάχεται για την ισότητα των δύο φύλων, τη φτώχεια, την εκπαίδευση και τη σίτιση των ανθρώπων σε παγκόσμιο επίπεδο.
To 2013 γίνεται συνιδρυτής στο ίδρυμα Chime For Change το οποίο ασχολείται με τις γυναίκες σε παγκόσμια κλίμακα προσφέροντάς τους εκπαίδευση και ψυχολογική ή οικονομική υποστήριξη σε θέματα που εκείνες δεν μπορούν να ανταπεξέλθουν. Την 1η Ιουνίου 2013, διοργάνωσε συναυλία στο Λονδίνο μαζί με άλλους καλλιτέχνες όπως Ρίτα Όρα, Ελ Γκούλντιγκ κ.α. Τα έσοδα δόθηκαν για φιλανθρωπικό σκοπό.
Εξόριστη δημοκρατική κυβέρνηση της Ισπανίας
Ιστορία
Στη μεταπολεμική περίοδο είχε διπλωματικές σχέσεις με το Μεξικό, τον Παναμά, τη Γουατεμάλα, τη Βενεζουέλα, την Πολωνία, την Τσεχοσλοβακία, την Ουγγαρία, τη Γιουγκοσλαβία, τη Ρουμανία και την Αλβανία. Αντίθετα, το Ηνωμένο Βασίλειο, οι ΗΠΑ, η Γαλλία, και η Σοβιετική Ένωση δεν αναγνώρισαν την κυβέρνηση.
Μπιγιονσέ
Φιλανθρωπίες
Έχει συμβάλει σε πολλές ακόμη φιλανθρωπικές οργανώσεις και έχει δωρίσει τα έξοδα συναυλιών της σε ανθρώπους που έχουν οικονομική ανάγκη. Κάποιες από τις οργανώσεις είναι :
Βραβεύσεις
Η Beyonce έχει 32 Γκράμις - τα περισσότερα απο οποιονδήποτε άλλον τραγουδιστή -, 8 Legend awards, 24 MTV Video Music awards πηγαίνοντας στη πρώτη θέση με τους καλλιτέχνες με τα περισσότερα ΜTV VMA και είναι η γυναίκα με τις περισσότερες υποψηφιότητες στα Γκράμι. Επίσης είναι ο καλλιτέχνης με τα περισσότερα  Black Entertainment Television (Bet awards) με συνολικά 29 βραβεία. Γενικά η Beyonce ή αλλιώς Queen Bey όπως χαρακτηρίζεται από τα Μ.Μ.Ε λόγο ότι η σκηνική της παρουσία μπορεί να συγκριθεί μόνο με του Michael Jackson, έχει πλέον ξεπεράσει τα 682 βραβεία κατά τη διάρκεια της καριέρας της, επεκτείνοντας το ρεκόρ της ως η πιο βραβευμένη γυναίκα καλλιτέχνης όλων των εποχών και δεύτερη πιο βραβευμένη καλλιτέχνης όλων των εποχών, μόνο πίσω από τον Michael Jackson.
Εξόριστη δημοκρατική κυβέρνηση της Ισπανίας
Ιστορία
Μετά τον θάνατο του Φράνκο το 1975, ο βασιλιάς Χουάν Κάρλος αποκατέσησε τη δημοκρατική κυβέρνηση. Το 1977 οι εξόριστοι Δημοκρατικοί αποφάσισαν να δεχτούν τη δεύτερη παλινόρθωση της μοναρχίας και αναγνώρισαν τη νέα κυβέρνηση. Στις 1 Ιουλίου του 1977 η Κυβέρνηση της Ισπανικής Δημοκρατίας διαλύθηκε επισήμως. Σε μια χειρονομία συμφιλίωσης, ο Χουάν Κάρλος κάλεσε τους εξόριστους ηγέτες σε μια τελετή στη Μαδρίτη.
Εξωτερικοί σύνδεσμοι
Κατηγορία:Δεύτερη Ισπανική Δημοκρατία Ισπανια
Μπιγιονσέ
Βραβεύσεις
Το Recording Industry Association of America την αναγνώρισε ως τον καλύτερο μουσικό της δεκαετίας 2000s. Το 2009 η Billboard την ονόμασε Top Radio Artist της δεκαετίας και το 2011 της έδωσε το βραβείο για τον καλλιτέχνη της χιλιετίας. Το 2013-2014 το περιοδικό Forbes την έβαλε στην κορυφή με τους 100 πιο επιδραστικούς ανθρώπους παγκοσμίως και την ίδια χρονιά (2014) την κατέταξε 1 στους 100 καλύτερους celebrities ακόμα έγινε ο νούμερο ένα καλύτερα αμειβόμενος μαύρος καλλιτέχνης στην ιστορία βάζοντας στη θέση νούμερο 2 και 3 τους Michael Jackson και Prince.
Στις 29 Αυγούστου 2018 κηρύχθηκε η μέρα Beyonce & Jay-Z day,στο Ορλάντο. Αυτή είναι η τέταρτη πόλη που ονομάζουν μια μέρα προς τιμή της Beyonce, μετά τη Μινεάπολη, Κολούμπια, Νότια Καρολίνα, και Νάσβιλ. Το 2018 η ολλανδική πόλη του Άμστερνταμ ονόμασε εκ νέου έναν από τους δρόμους της σε "Beyonce Boulevard". Από το 2007 έως και σήμερα η Beyonce έχει τις καλύτερες πωλήσεις στην ιστορία του μουσικού γραφήματος της Ισπανίας με το τραγούδι Amor Gitano, που το 2018 αναγνωρίστηκε ως παγκόσμιο ρεκόρ Γκίνες.
Με το δίσκο της Lemonade, η Beyonce κατάφερε να προσθέσει στο ενεργητικό της, το πιο πολυβραβευμένο δίσκο όλων των εποχών με 101 βραβεία αλλά και το πιο πολυβραβευμένο τραγούδι όλων των εποχών Formation με 27 βραβεία.
Παραπομπές
Κατηγορία:Αμερικανίδες Κατηγορία:Αμερικανίδες τραγουδίστριες Κατηγορία:Νικητές World Music Awards Κατηγορία:Βραβευμένοι με Γκράμι Κατηγορία:Βραβευμένοι με Brit Κατηγορία:Νικητές NME Awards Κατηγορία:Νικητές Ivor Novello Awards Κατηγορία:Αφροαμερικανοί φεμινιστές Κατηγορία:Αμερικανοί φεμινιστές Κατηγορία:Αμερικανίδες τραγουδίστριες ποπ
Γρηγόρης Ασίκης
Ο Γρηγόρης Ασίκης (1890 Κωνσταντινούπολη, 7 Νοεμβρίου 1966 Αθήνα) ήταν συνθέτης ρεμπέτικων τραγουδιών, στιχουργός, τραγουδιστής και οργανοπαίκτης.
Βιογραφία
Γεννήθηκε στην Κωνσταντινούπολη το 1890 όπου και τελείωσε το ελληνικό σχολείο. Γιος του Βίκτωρα και της Μαρίας απο τη Λέσβο. Σε ηλικία 15 ετών έμαθε ούτι σ’ έναν Αρμένη δάσκαλο του οργάνου αυτού. Στα 1916 παντρεύτηκε την Κωνσταντινοπολίτισσα Ειρήνη Σωτηριάδου, με την οποία απέκτησε εφτά παιδιά. Λίγες μέρες πριν τη Μικρασιατική Καταστροφή του 1922 μετακομίζουν στην Αθήνα, στη συνοικία του Βύρωνα, όπου άρχισε να δουλεύει ως μουσικός και τραγουδιστής με διάφορους μικρασιάτες μουσικούς. Μέχρι το 1930 ηχογράφησε στις εταιρείες Columbia, Odeon, Parlophone και Polydor ως τραγουδιστής και οργανοπαίκτης διάφορα ρεμπέτικα τραγούδια και αμανέδες ανώνυμων δημιουργών, ενώ από το 1930 δισκογραφεί δικές του συνθέσεις καθώς και συνθέσεις των Κώστα Σκαρβέλη και Αντώνη Διαμαντίδη. Δικά του τραγούδια τραγούδησαν οι Κώστας Νούρος, Ρόζα Εσκενάζυ, Ρίτα Αμπατζή, Στελλάκης Περπινιάδης, Μαρίκα Πολίτισσα, Κώστας Ρούκουνας, Κώστας Τσανάκος, Μαρίκα Καναροπούλου, Μάρκος Βαμβακάρης, Γιάννης Παπαϊωάννου, Απόστολος Χατζηχρήστος, Γιάννης Δραγάτσης, Κώστας Τζόβενος κ.ά.
Λόγω της τιμιότητας και ακεραιότητας του χαρακτήρα του διετέλεσε ταμίας του σωματείου των μουσικών για πολλά χρόνια.
Εξαιτίας των αριστερών του φρονημάτων και της συνδικαλιστικής του δράσης αποκλείστηκε για ένα διάστημα από τις δισκογραφικές εταιρείες και άρχισε να πουλάει τραγούδια του σε άλλους μουσικούς, που τα εξέδιδαν σε δίσκο με το όνομά τους.
Πέθανε σε ηλικία 76 ετών στο σπίτι στον Βύρωνα στις 7 Νοεμβρίου του 1966.
Παραπομπές
Κατηγορία:Έλληνες άνδρες τραγουδιστές Κατηγορία:Λαϊκοί τραγουδιστές Κατηγορία:Έλληνες τραγουδοποιοί Κατηγορία:Έλληνες στιχουργοί Κατηγορία:Ρεμπέτες
Α΄ Επιστολή Πέτρου
Η Α΄ Επιστολή Πέτρου είναι μία από τις επτά Καθολικές επιστολές της Καινής Διαθήκης
Περιεχόμενο
Μετά το επιστολικό προοίμιο στο οποίο απευθύνει χαιρετισμούς στους παραλήπτες της, ευλογεί τον Θεό για την κλήση και αναγέννηση των πιστών. Τους προτρέπει να ζουν με τρόπο άξιο της νέας τους κλήσης. Ακολουθούν πρακτικές νουθεσίες: υποταγή στις κοσμικές εξουσίες από τους χριστιανούς, υποταγή των δούλων στους κυρίους τους και των γυναικών στους συζύγους τους. Οι άνδρες επίσης να τιμούν τις συζύγους τους που είναι συγκληρονόμοι της νέας ζωής. Η καλύτερη απάντηση στις εις βάρος τους κατηγορίες είναι ο ίδιος ο βίος τους που πρέπει να είναι ανεξίκακος και με αγαθοεργίες. Άλλωστε και ο ίδιος ο Χριστός αν και δίκαιος εδιώχθη και πρέπει να είναι το πρότυπό τους. Ακολουθούν προτροπές προς τους πρεσβύτερους για αποφυγή βίας και καταχρήσεων σε βάρος των πιστών και συστάσεις προς τους νεώτερους για υποταγή. Η επιστολή κλείνει με την αναφορά του Σιλουανού ως γραφέα της επιστολής και ασπασμούς και ευλογία.
Συγγραφέας-γνησιότητα
Υπάρχει η εσωτερική της μαρτυρία πως αυτός που την έγραψε είναι ο ‘’Πέτρος Απόστολος Ιησού Χριστού’’. Όμως δεν υπάρχουν τόσες πολλές πληροφορίες για το πρόσωπό του, όσες στην Β΄Πέτρου Επιστολή, κάτι που είναι υπέρ της γνησιότητάς της Α΄ Πέτρου. Επίσης η συχνή αναφορά σε λόγια του Ιησού και στο πάθος του προϋποθέτουν έναν αυτόπτη μάρτυρα όπως ο Πέτρος. Η συχνή παραπομπή σε παλαιοδιαθηκικά χωρία και η συγγένεια με τις ιεραποστολικές ομιλίες του Πέτρου στις Πράξεις των Αποστόλων ενισχύουν την Πέτρειο προέλευση της επιστολής. Ταυτόχρονα για κάποιους άλλους ερευνητές αυτή η απουσία περισσότερων μαρτυριών είναι κατά της γνησιότητας της. Ακόμα, δεν έχουμε πληροφορίες πώς ο Πέτρος κήρυξε στις περιοχές που μνημονεύει στην αρχή της επιστολής, της βορειοδυτικής Μικράς Ασίας. Τα φροντισμένα ελληνικά της επιστολής δεν μπορεί να ενισχύουν την προέλευσή της από ένα πρόσωπο όπως ο Πέτρος ο οποίος ήταν ένας ‘’απλός ψαράς’’. Όπως επίσης και η συγγένεια της διδασκαλίας της (η συμμετοχή των πιστών στα παθήματα του Χριστού) και κάποιων εκφράσεών της με επιστολές του Παύλου (την Εφεσσίους και την Ρωμαίους) θεμελιώνει την άποψη ότι γράφτηκε από κάποιον Παυλιανιστή. Όμως εδώ ο αντίλογος που διατυπώνεται είναι πως έχει συνταχθεί από τον Σιλουανό κι ας είναι Πέτρεια ως προς το περιεχόμενο και τη διδασκαλία της. Ο Σιλουανός είναι ο επεξεργαστής της. Ως προς την ταυτοποίηση του Σιλουανού και του ρόλου του στην συγγένεια της επιστολής με τα έργα του Παύλου, οι ερευνητές υποστηρίζουν πως είναι ο Σίλας συνεργάτης του Παύλου κι εκεί αποδίδουν την γλωσσική και θεολογική συγγένεια τους. Τέλος η θεολογική συγγένεια αποδίδεται στην ανάπτυξη και από τους δυο αποστόλους μιας κοινής θεολογικής πρωτοχριστιανικής διδασκαλίας.
Χρόνος συγγραφής
Ο χρόνος σύνταξής της συναρτάται με την γνησιότητά της καθώς πολλοί την τοποθετούν στα τέλη του 1ου αιώνα μ.Χ.(διωγμός Δομιτιανού 90-96 μ.Χ). Δεν μπορεί όμως να αναφέρεται σε διωγμούς και παθήματα των παραληπτών της και ταυτόχρονα να συνιστά υπακοή προς την κοσμική εξουσία. Αυτό είναι ένα επιχείρημα που ανεβάζει τη χρονολογία σύνταξής της στις αρχές του 2ου αιώνα μ.Χ. Όμως άλλοι επικαλούνται κι ένα επιπλέον επιχείρημα για τη συγγραφή της στις αρχές του 2ου αιώνα, την μνεία σε αυτήν περί του διωγμού του ονόματος του Χριστιανού (κεφ.4 στιχ.16): την αναφορά στην αλληλογραφία μεταξύ Πλίνιου του Νεώτερου και Τραϊανού (γύρω στα 110 μ.Χ.) κατά τον διωγμό της Βιθυνίας, αν και μόνο με την ιδιότητα του Χριστιανού μπορεί και μόνο να διωχθεί κάποιος. Όμως η δίωξη με βάση και μόνο την ιδιότητα του Χριστιανού γινόταν και επί Νέρωνα.
Έτσι αν ληφθούν ως έγκυρες οι πληροφορίες της επιστολής στο τέλος της περί του Σιλουανού ως συντάκτη της, ο Σιλουανός ήταν μαζί με τον Πέτρο στην Ρώμη κατά την δεύτερη κράτησή του, μετά το 65 μ.Χ. και πριν το 67, μέσα στο χρονικό διάστημα μέχρι το μαρτύριο του Πέτρου.
Η αρχαία εκκλησιαστική μαρτυρία περί την επιστολή
Καταρχήν στην Β΄Πέτρου Επιστολή (κεφ.3,στίχος 1) μνημονεύεται πως είναι η δεύτερη επιστολή, κάτι που υπονοεί πως υπάρχει και πρώτη. Ρητώς την αναφέρουν ή παραπέμπουν σε αυτή οι Ά Επιστολή Κλήμεντος, ο Πολύκαρπος Σμύρνης στην προς Φιλιπππισίους επιστολή του, οι Παπίας, Θεόφιλος, η προς Διόγνητον επιστολή, οι Ειρηναίος Λυών, Κλήμης Αλεξανδρείας, Ωριγένης, Τερτυλλιανός, Κυπριανός Καρχηδόνας,Μέγας Αθανάσιος,Κύριλλος Ιεροσολύμων, Ιερώνυμος,Επιφάνιος Σαλαμίνος. Όμως δεν περιλαμβάνεται στον κανόνα του Μουρατόρι.
Τόπος συγγραφής
Από την ‘’εν Βαβυλώνι συνεκλεκτήν (κεφ.5,στιχ.13) γράφει την επιστολή του και πρέπει να ταυτιστεί με τη Ρώμη στην οποία πέρασε τα τελευταία χρόνια της ζωής του ο Πέτρος πριν το μαρτυρικό του τέλος. Ο χαρακτηρισμός της Ρώμης ως ‘’Βαβυλώνας’’ είναι σύμφωνος με την «συμβολική γλώσσα της πρωτοχριστιανικής αποκαλυπτικής». Δεν πρόκειται ούτε για τη μικρή ρωμαϊκή στρατιωτική βάση ονόματι Βαβυλώνα στο Δέλτα του Νείλου ούτε προϋποθέτει την Αποκάλυψη του Ιωάννη στην οποία και προσδιορίζεται ως Βαβυλώνα η Ρώμη.
Φιλολογικός χαρακτήρας επιστολής-σκοπός συγγραφής
Έχει κηρυγματικό χαρακτήρα με επιστολική μορφή προκειμένου να γίνει κτήμα περισσότερων χριστιανών και μάλιστα ευρισκομένων σε κατάσταση κοινωνικού διωγμού με σκοπό να τους στηρίξει. Αρχικά μάλιστα αυτό το κήρυγμα πρέπει να απευθύνθηκε σε προσφάτως βαπτισμένους Χριστιανούς. Άλλοι ερευνητές ομιλούν περί πασχαλινής λειτουργίας χωρίς ισχυρές αποδείξεις. Είναι εγκύκλιος κι όχι ιδιωτική αν και έχει προοίμιο και επίλογο-τα μόνα επιστολιμαία στοιχεία της.
Πηγές
Κατηγορία:Βιβλία της Καινής Διαθήκης
Δικηγόρος
thumb|200px|Σκίτσο που απεικονίζει έναν barrister (Βρετανό δικηγόρο) και δημοσιεύτηκε στη σουηδική εγκυκλοπαίδεια Nordisk familjebok το 1876.
Δικηγόρος ονομάζεται ο νομικός ο οποίος αναλαμβάνει να παρέχει νομικές συμβουλές σε κάποιον ή να τον εκπροσωπήσει ενώπιον δικαστηρίου, έναντι αμοιβής.
Ο δικηγόρος στην ελληνική έννομη τάξη
Στην Ελλάδα ο νόμος τον χαρακτηρίζει «άμισθο δημόσιο λειτουργό». Η ικανότητα εκπροσώπησης πολιτών ενώπιον των δικαστηρίων ονομάζεται ικανότητα προς το δικολογείν. Μπορεί να είναι είτε ελεύθερος επαγγελματίας είτε έμμισθος (σχέση έμμισθης εντολής) είτε και τα δύο. Οι δικηγόροι ανήκουν σε επαγγελματικούς συλλόγους, τους «δικηγορικούς συλλόγους» οι οποίοι είναι Νομικά Πρόσωπα Δημοσίου Δικαίου (Ν.Π.Δ.Δ.).
Απαραίτητη προϋπόθεση για να αποκτήσει κάποιος την ιδιότητα του δικηγόρου, είναι να εγγραφεί στα μητρώα ενός δικηγορικού συλλόγου. Στην ελληνική έννομη τάξη, η εγγραφή απαιτεί κατοχή πτυχίου τμήματος Νομικής ελληνικού Α.Ε.Ι. ή ομοταγούς ιδρύματος της αλλοδαπής, 18μηνη πρακτική άσκηση και εξετάσεις ενώπιον της αρμόδιας εξεταστικής επιτροπής του κατά τόπο Εφετείου. Στην Ελλάδα υπάρχει δικηγορικός σύλλογος στην περιφέρεια κάθε Πρωτοδικείου.
Δεν μπορούν όλοι οι δικηγόροι να παρίστανται ενώπιον όλων των δικαστηρίων. Στην Ελλάδα οι νεοδιοριζόμενοι δικηγόροι έχουν ικανότητα παράστασης μόνο ενώπιον των Ειρηνοδικείων και των Πρωτοδικείων και ονομάζονται «δικηγόροι παρά Πρωτοδίκαις». Μετά την πάροδο τεσσάρων ετών μπορούν να προαχθούν σε «δικηγόρους παρ' Εφέταις», οπότε δύνανται να παρίστανται και ενώπιον Εφετείων, και εν συνεχεία, μετά την πάροδο τετραετίας ως δικηγόροι παρ' Εφέταις ή δεκαετίας ως δικηγόροι παρά Πρωτοδίκαις, μπορούν να προαχθούν σε «δικηγόρους παρ' Αρείω Πάγω», οπότε υπ' αυτή την ιδιότητα μπορούν να παρίστανται στα ανώτατα δικαστήρια της χώρας (Άρειο Πάγο, Συμβούλιο της Επικρατείας και Ελεγκτικό Συνέδριο).
Θεμελιώδη σημασία για το επάγγελμα-λειτούργημα του δικηγόρου στην Ελλάδα έχει ο κώδικας δικηγόρων. Μέχρι πρόσφατα ίσχυε το νομοθετικό διάταγμα 3026/1954 περί του κώδικος των δικηγόρων που είχε υποστεί αλλεπάλληλες τροποποιήσεις. Από τις 27 Σεπτεμβρίου 2013 ισχύει ο ν. 4194/2013 Κώδικας Δικηγόρων (ΦΕΚ Α 208/27-9-2013).
Παραπομπές
Κατηγορία:Νομικά επαγγέλματα Κατηγορία:Επιβολή του νόμου
Κύπελλο Ελλάδος χειροσφαίρισης ανδρών 2015-2016
Το κύπελλο Ελλάδας χάντμπολ ανδρών της περιόδου 2015-16, ήταν το 34ο στην ιστορία του θεσμού. Μετείχαν δεκαέξι ομάδες, δέκα από την Α1 Εθνική και έξι από την Α2 κατηγορία. Κυπελλούχος αναδείχθηκε η ομάδα του Φίλιππου Βέροιας για έκτη φορά στην ιστορία του.
Μεγάλος Τελικός
Ο Φίλιππος Βέροιας με τη νίκη του στον τελικό, έγινε ο πολυνίκης του θεσμού με 6 τρόπαια. Εννιά χρόνια μετά το 2007, η ομάδα της Βέροιας επέστρεψε στους τίτλους, κατακτώντας το Κύπελλο Ελλάδος. Οι Βεροιώτες επικράτησαν 21-19 του Δούκα στο κλειστό γυμναστήριο Λουτρακίου, στον μεγάλο τελικό του 14ου Φάιναλ Φορ του Κυπέλλου Ελλάδος Ανδρών «Ιωάννης Δούκας». Πολυτιμότερος παίκτης του Φάιναλ φορ μετά από ψηφοφορία των εκπροσώπων των ΜΜΕ, αναδείχθηκε ο Σάββας Καρυπίδης. Ο 37χρονος δεξιός εξτρέμ είχε 100% ευστοχία στον μεγάλο τελικό με 8 γκολ σε 8 προσπάθειες, ενώ συνολικά το διήμερο πέτυχε 12 τέρματα.
Παραπομπές
Κατηγορία:Κύπελλο Ελλάδος χειροσφαίρισης ανδρών Κατηγορία:Χειροσφαίριση το 2015 Κατηγορία:Χειροσφαίριση το 2016
Φρανκ Μπλάνστοουν
Ο Φρανκ Μπλάνστοουν (γεννημένος στις 17 Οκτωβρίου 1934) είναι Άγγλος πρώην επαγγελματίας ποδοσφαιριστής και προπονητής ποδοσφαίρου. Στην καριέρα του, αγωνίστηκε ως ακραίος αριστερός επιθετικός για την Κρου Αλεξάντρα, την Τσέλσι και την Εθνική ομάδα Αγγλίας.
Αγωνιστική καριέρα
Ξεκίνησε να παίζει ποδόσφαιρο με τους Crewe Schools και Cheshire Schoolboys και το 1951 απέκτησε δελτίο ερασιτέχνη ποδοσφαιριστή στην τοπική Κρου Αλεξάντρα, ενώ έγινε επαγγελματίας σε ηλικία 17 ετών, τον Ιανουάριο του 1952 υπογράφοντας επαγγελματικό συμβόλαιο με την ομάδα της γενέτειράς του. Μετά από μια σειρά από εντυπωσιακές εμφανίσεις στην τρίτη κατηγορία της Αγγλίας, με 48 συμμετοχές και δώδεκα γκολ σε δυο σεζόν, η Τσέλσι απέκτησε το νεαρό Μπλάνστοουν τον Φεβρουάριο του 1953 με μια μεταγραφή αξίας 7.000 λιρών, ενώ ο παίκτης υπηρετούσε ακόμη τη στρατιωτική του θητεία. Μάλιστα εκπροσώπησε ως ποδοσφαιριστής τον Βρετανικό Στρατό κατά τη διάρκεια της θητείας του. Πραγματοποίησε το ντεμπούτο του με τους «Μπλε» σε μια νίκη 3-2 επί της Τότεναμ, στο Γουάιτ Χαρτ Λέιν το Φεβρουάριο του 1953, σημειώνοντας το αποφασιστικό τρίτο γκολ. Με τα χρώματα της Τσέλσι, ξεκίνησε την καριέρα του κατά τους τελευταίους μήνες της σεζόν 1952-53, σημειώνοντας 2 γκολ σε 11 εμφανίσεις στην πρώτη κατηγορία, ενώ την επόμενη σεζόν (1953-54) σκόραρε 3 φορές σε 31 εμφανίσεις. Τη σεζόν 1954-1955 αναδείχθηκε πρωταθλητής Αγγλίας με την Τσέλσι, συμβάλλοντας στην επιτυχία με σημαντικό τρόπο με 3 γκολ σε 23 συμμετοχές.
Συνέχισε να παίζει με τους Μπλε μέχρι το τέλος της σεζόν 1963-1964 όταν σε ηλικία μόλις τριάντα ετών αποσύρθηκε από την ενεργό δράση λόγω σοβαρών τραυματισμών. Με εξαίρεση τη σεζόν 1962-1963 (η οποία ολοκληρώθηκε με άνοδο της Τσέλσι από τη δεύτερη στην πρώτη κατηγορία) αγωνίζονταν πάντα στην πρώτη κατηγορία, στην οποία συνολικά σημείωσε 39 γκολ σε 282 αγώνες, προσθέτοντας 2 ακόμη συμμετοχές στο Κύπελλο Διεθνών Εκθέσεων και 35 συμμετοχές και 8 γκολ στη δεύτερη κατηγορία, κερδίζοντας παράλληλα και το Τσάριτι Σίλντ του 1955. .
Μεταξύ 1954 και 1956, ο Μπλάνστοουν χρίστηκε διεθνής, έπαιξε πέντε φορές με την Εθνική ομάδα ποδοσφαίρου της Αγγλίας κάτω των 23 ετών, σκοράροντας και τρία γκολ, ενώ είχε και πέντε συμμετοχές με την Εθνική Αγγλίας και δύο συμμετοχές με την Football League XI (σ.σ. αντιπροσωπευτική ομάδα της αγγλικής Football League, η οποία έπαιζε τακτικά εναντίον της αντίστοιχης Σκωτσέζικης αλλά και άλλων επιλεγμένων ομάδων του εθνικού πρωταθλήματος μεταξύ 1891 και 1976). Πραγματοποίησε το διεθνές ντεμπούτο του στη νίκη με 3-2 εναντίον της Ουαλίας, δημιουργώντας δύο γκολ για τον συμπαίκτη του Roy Bentley. Αγωνίστηκε επίσης στη μεγαλειώδη νίκη της Αγγλίας με 7–2 επί της Σκωτία στο Γουέμπλεϊ.
Προπονητική σταδιοδρομία
Μετά το τέλος της καριέρας του ως παίκτης, εργάστηκε ως το 1969 ως προπονητής διαφόρων ομάδων υποδομής της Τσέλσι. Το 1969 ανέλαβε προπονητής της Μπρέντφορντ και οδήγησε την ομάδα στον 5ο γύρο του Κύπελλο Αγγλίας το 1971 και ένα χρόνο αργότερα, στην άνοδο στην Τρίτη Εθνική Κατηγορία. Το 1973, μετά από μια διαφωνία με τον πρόεδρο της Μπρέντφορντ, μετακόμισε στην Μάντσεστερ Γιουνάιτεντ όπου επανενώθηκε με το παλιό του αφεντικό στην Τσέλσι, τον Tommy Docherty. Ο Μπλάνστοουν ανέλαβε επίσημα βοηθός προπονητή στη Γιουνάιτεντ το 1976, μετά την αποχώρηση του Paddy Crerand, αλλά ανεπίσημα κατείχε αυτό το ρόλο από την στιγμή της άφιξής του στη Μάντσεστερ Γιουνάιτεντ. Ο Μπλάνστοουν συμμετείχε επίσης σε μεγάλο βαθμό στην προετοιμασία των αναπληρωματικών στη Γιουνάιτεντ, δουλεύοντας μαζί με τον Μπιλ Φούλκς από το 1973 έως το 1974, και στη συνέχεια δίπλα στον διάδοχο του Φούλκς, τον Τζακ Κρόμπτον, από το 1974 έως το 1977.
Ο Μπλάνστοουν αργότερα είχε σύντομες περιόδους ως βοηθός προπονητή της Ντέρμπι Κάουντι και ως πρώτος προπονητής των ελληνικών συλλόγων Εθνικός Πειραιώς (01/07/79-21/03/80) και Άρης Θεσσαλονίκης (22/3/80-30/06/80). . Το εκπληκτικό στατιστικό του Μπλάνστοουν στον πάγκο στον πάγκο του Άρη, είναι ότι στους οκτώ αγώνες πρωταθλήματος της θητείας του, είχε απολογισμό πέντε νίκες και τρεις ισοπαλίες (οδηγώντας την ομάδα να τερματίσει στην πρώτη θέση του πρωταθλήματος μαζί με τον Ολυμπιακό με 47 βαθμούς και με μάλιστα πλήρη ισορροπία και των γκολ στις μεταξύ τους αναμετρήσεις) και η μοναδική του ήττα υπήρξε στο μετέπειτα μπαράζ του Βόλου, όπου ο Άρης έχασε το τίτλο. Η δεύτερη ήττα με τον Μπλάνστοουν στον πάγκο, σημειώθηκε στις 30 Απριλίου 1980 για το θεσμό του Κυπέλλου Ελλάδας. Το Φλεβάρη του 1984, ανέλαβε ως υπηρεσιακός προπονητής για μια εβδομάδα, στη Μπρέντφορντ
Προσωπική ζωή
Από το 2005, ο Blunstone ζεί στο Γουέστον, κοντά στο Κρου. Από το 2022, ο Blunstone είναι ο αρχαιότερος εν ζωή Αγγλος διεθνής ποδοσφαιριστής.
Mercedes-Benz W212
To Mercedes-Benz W212, γνωστό και ως Mercedes E-Class W212, ήταν ένα μεσαίο πολυτελές αυτοκίνητο της κατηγορίας Ε, που παρήχθη από τη γερμανική αυτοκινητοβιομηχανία Mercedes-Benz από τον Μάρτιο του 2009 έως τον Ιανουάριο του 2016 για την έκδοση σεντάν, αν και η παραγωγή της έκδοσης station wagon έφτασε έως τον Μάιο του 2016. Το μοντέλο ήταν διαθέσιμο με μια μεγάλη παλέτα κινητήρων, τόσο βενζίνης, όσο και πετρελαίου, με χωρητικότητες από 1,8 έως 6,2 λίτρα και ιπποδυνάμεις από 136 έως 525 ίππους. Αντικατέστησε το Mercedes-Benz W211 και πρωτοπαρουσιάστηκε στην Ευρώπη τον Μάρτιο του 2009 και στις ΗΠΑ τον Αύγουστο του 2009, ως μοντέλο της σεζόν (model year) του 2010. Τελικώς, αντικαταστάθηκε από το Mercedes-Benz W213, που μπήκε στη μαζική παραγωγή τον Φεβρουάριο του 2016 και κυκλοφόρησε για πρώτη φορά την άνοιξη του ίδιου έτους.
Εκδοχές αμαξώματος
thumb|left|Mercedes-Benz C207 Coupé του 2009.
Για πρώτη φορά μετά την παλαιότερη σειρά W124 του 1984 - 1997, η E-Class διατέθηκε σε τέσσερις εκδόσεις αμαξώματος: σεντάν (W212), στέισον βάγκον (S212), κουπέ (C207) και κάμπριο (A207). Ο αεροδυναμικός συντελεστής Cd στο σεντάν ήταν αρχικά στο 0,25.
Ανανέωση του 2013
Τον Ιανουάριο του 2013 πρωτοπαρουσιάστηκε στο Σαλόνι Αυτοκινήτου στο Ντιτρόιτ, ΗΠΑ, μια έντονη ανανέωση σε όλες τις εκδοχές του W212 και μπήκε στη μαζική παραγωγή την 1η Μαρτίου 2013, ενώ κυκλοφόρησε στις 13 Απριλίου, για τη σεζόν του 2014. Η εκδοχή αυτή ξεχωρίζει εύκολα από τα μπροστινά φώτα που έγιναν και πάλι ενιαία, για πρώτη φορά σε E-Class μετά την εισαγωγή της πρώτης «τεσσερομάτικης» (με διπλούς προβολείς) Mercedes-Benz W210 το 1995. Μάλιστα οι νέοι μπροστινοί προβολείς ενσωμάτωσαν τεχνολογία LED.
Σεντάν
1 Για τις αγορές τις Ασίας. 2 Ηλεκτρονικά περιορισμένη. 3 Κατόπιν παραγγελίας.
Εξωτερικοί σύνδεσμοι
W212 Κατηγορία:Αυτοκίνητα πολυτελείας Κατηγορία:Γερμανικά αυτοκίνητα
BMW Marine
300px|thumb|right|Το σήμα της BMW. Η BMW Marine GmbH ήταν το τμήμα θαλάσσιων κινητήρων της BMW. Το ενδιαφέρον της BMW για τους θαλάσσιους κινητήρες χρονολογείται από το 1913 και τελικώς άρχισαν να κατασκευάζουν θαλάσσιους κινητήρες το 1919 μετά τον Α Παγκόσμιο Πόλεμο.
Βενζινοκινητήρες
Στις αρχές της δεκαετίας του 1970, οι ναυτικές εκδόσεις του βενζινοκινητήρα 2.0 λίτρων και 4-κύλινδρων βενζίνης της BMW κυκλοφόρησαν στο εμπόριο ως τα μοντέλα 410 και 411. Το 1977, η BMW AG ίδρυσε ένα ξεχωριστό θαλάσσιο τμήμα, το οποίο ενσωματώθηκε ως BMW Marine GmbH. Το κεντρικό γραφείο και το εργοστάσιο συναρμολόγησης της BMW Marine βρίσκονται στο Verviers του Βελγίου.
Η BMW Marine συνέχισε να τροποποιεί για τη θάλασσα τις κινητήριες μηχανές παραγωγής της BMW. Ο κινητήρας M10 των 2.0 λίτρων και τεσσάρων κυλίνδρων, έγινε ο B 130 και οι εξακύλινδροι κινητήρες M30 σε παραλλαγές 2.8 και 3.3 λίτρων έγιναν τα μοντέλα B 190 και B 220. Μεταγενέστερα, το μεγαλύτερο 3.5 λίτρων M30 με ηλεκτρονική ανάφλεξη έγινε το B 635. Οι αριθμοί των μοντέλων σχετίζονται με την ιπποδύναμη του κάθε κινητήρα.